efiportal.hu

AUTIZMUS SPEKTRUM ÁLLAPOTTÉRKÉP – képzés SZÜLŐK számára a diagnózis jobb megértéséhez
2024-10-11 09:00 - 16:30 (Europe/Budapest)
A Vadaskert Alapítvány egynapos online képzésüket elsősorban azon szülők számára indítják, akiknek gyermeke autizmus spektrum zavar diagnózist kapott a közelmúltban. A gyermekek diagnosztikus folyamatának végén sok esetben nincs lehetőség arra, hogy a szülő átfogó képet és elegendő információt kapjon az autizmus spektrum állapot okairól, tüneteiről, a gyermek intézményválasztásának szempontjairól, a támogatás irányvonalairól és juttatásokról.
Ezt a hiányt szeretné pótolni az Alapítvány ezzel az alapképzéssel, mely során korszerű, tudományos alapú ismereteket nyújtanak az autizmus spektrum állapotról, és a szülők leggyakoribb kérdései mentén igyekeznek gyakorlatias tudást átadni. Képzésüket negyedévente tervezik megtartani.
A közlemények tartalmáért a Slachta Margit Nemzeti Szociálpolitikai Intézet felelősséget nem vállal.
